hu hu hu fr hu hu hu en hu hu en hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu fr en hu hu hu hu hu en hu en hu hu eo
Jégeső – Kicsi Tacsi kalandjai
Pünkösd vasárnapján Nagyi Tacsinál ebédelt a Tacsi család.
Nagyi Tacsi Kicsi Tacsi kedvencét főzte: csontlevest és halrudacskákat krumplipürével.
Miután belakmároztak a finom ebédből, következett a csendes pihenő.
Kicsi Tacsi lefeküdt az ágyikóba, Nagyi Tacsi pedig mesét olvasott neki. Hamarosan mindkettejüket elnyomta az álom.
Amíg Kicsi Tacsi és Nagyi Tacsi az igazak álmát aludta, sötét fellegek gyülekeztek a ház fölött. Hamarosan eleredt az eső, de Kicsi Tacsi és Nagyi Tacsi csak aludt tovább.
Egyszer csak hangos kopogás hallatszott az ágy melletti ablakon.
Kicsi Tacsi felriadt álmából. A kopogás tovább folytatódott.
- Nagyi Tacsi, valaki kopog az ablakon! - Kicsi Tacsi ébresztgetni kezdte a nagymamáját.
Nagyi Tacsi álmosan nyitotta ki a szemét.
- Mi történt? - kérdezte.
- Valaki kopog az ablakon! - mutatott Kicsi Tacsi az ablakra, majd a fülére tapasztotta a mancsát. - Nagyon hangos!
Nagyi Tacsi kikászálódott az ágyból és az ablakhoz lépett. Azonnal meglátta, mi okozza a kopogást. Elmosolyodott.
- Csak a jég az! Jégeső esik odakint. Gyere, nézd meg!
Kicsi Tacsi odament az ablakhoz és ámulva bámult ki rajta. Olyan volt, mintha esne az eső, de a talajt kerek, fehér jégdarabok borították. Kicsi Tacsi még sohasem látott ilyet.
Fél órán át zuhogott a jégeső Nagy Tacsi házára és a környékre. Mire elállt, mindent beborítottak a pici jégdarabok.
- Megnézhetem a jeget? - kérdezte Kicsi Tacsi.
- Persze! - felelte Nagyi Tacsi és együtt kimentek a kertbe, Anya Tacsi és Apa Tacsi is velük tartott.
Megnézték, mit hagyott hátra maga után a jégeső.
Még mindig rengeteg jég volt mindenhol és az esővíz patakokban hömpölygött a ház körül.
Kicsi Tacsi felemelt a földről egy jégdarabot.
- Ez hideg! - kiáltotta, de nem dobta el a jeget, inkább szagolgatni kezdte. A jégdarab hamarosan elolvadt a mancsában.
Aztán Apa Tacsi hozott egy piros poharat, teleszedte jéggel, majd viccelődve azt kérdezte:
- Mit gondoltok, mit csináljunk a sok jégből, jeges kávét vagy limonádét?
© 2020 Anyatacsi Blog | PopularFX Theme
Ez a weboldal sütiket használ. Az Uniós jogszabályok értelmében kérem, engedélyezze a sütik használatát, vagy zárja be az oldalt! További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.